text: Lechitel.BG ::: в-к Лечител » Кафето
  Брой: 35, 29 август 2019 - ЕКЗЕМАТА
  НОВО ИЗСЛЕДВАНЕ ПОТВЪРЖДАВА ПОЛЗАТА МУ ПРИ РАК НА ПРОСТАТАТА
  Японски учени изяснили, че две съединения, съдържащи се в кафето, са способни да потиснат растежа на рака на простатата. Те представили резултатите от своята работа на проведения неотдавна конгрес на Европейската асоциация по урология в Барселона.
  Изследователите проверили действието на съединенията върху мишки. Получените данни могат да помогнат да се обяснят резултатите от по-ранни изследвания, които показали, че мъжете, пиещи кафе, по-малко от другите страдат от опасното заболяване.
  И действително, в последните години били проведени няколко големи изследвания, разкриващи полезните свойства на кафето (при умерена употреба). Но специалистите не могли да обяснят как именно съставките в напитката помагат на организма.
  По тази причина учените от различни страни се фокусирали на конкретни съединения, открити в кафето, за да разберат тяхното влияние на здравето на хората.
  Кофеинът като че ли е най-известното от тях и по-рано учените установили, че той допринася за защита от увреждане на клетките на сърдечно-съдовата система. Но в една чашка кафе присъстват хиляди други съединения, които могат да притежават не по-малко важни свойства.
  В рамките на неотдавнашното изследване учените изучавали шест перспективни противоракови съединения, открити в кафето. Те тествали въздействието на тези съединения на ракови клетки на простатата и две от тях показали особено добри резултати: те потискали пролиферацията на клетките при ниски концентрации. Става дума за съединенията кафестол и кахвеол.
  След това авторите на изследването проверили тяхното действие върху мишки, в чийто организъм били имплантирани ракови клетки на простатата. Специалистите лекували животните с помощта или на едно от двете съединения, или едновременно с двете. Освен това за сравнение била наблюдавана контролна група, която не била подложена на "кафеена" терапия.
  "Ние открихме, че кахвеола и кафестола потискат растежа на раковите клетки при мишките, а при тяхната комбинация ефектът се усилваше. Това доведе до значително по-бавно развитие на тумора, отколкото при мишките без такава терапия", обяснил водещият автор на изследването Хироаки Ивамото от университета в Канадзава.
  Разбира се, получените данни не означават, че човек, страдащ от рак, трябва непременно да започне да пие няколко чашки кафе всеки ден в качеството на основно лечение. Изследователите справедливо отбелязали, че засега ползата от тази напитка е доказана само при животни, така че е необходимо да се проведат подобни изпитания и на хора.
  (Бел. ред. ПРОСТАМАКС е натурална комбинация за добрата функция на простатната жлеза. Още информация за продукта – на стр. 23.)